บาทเปิด 29.99 บาทต่อดอลลาร์ แข็งค่า
เงินบาทเปิดตลาด 29.99 บาทต่อดอลลาร์ แข็งค่า สวนทางภูมิภาค ให้กรอบระหว่างวัน 29.95-30.10บาทต่อดอลลาร์
14 ม.ค. 2564

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 29.99 บาท/ดอลลาร์ แข็งค่าเล็กน้อยจากปิดตลาดเย็นวานนี้ที่ระดับ 30.00 บาท/ดอลลาร์ โดยตลาดยังรอปัจจัยใหม่
"บาทแข็งค่าสวนทางภูมิภาคที่มีแนวโน้มอ่อนค่า ซึ่งน่าจะมาจาก flow ของผู้ค้าทองคำ" นักบริหารเงิน กล่าว
ปัจจัยที่ตลาดรอดูเป็นเรื่องความคืบหน้าการประกาศมาตรการทางการคลังเพื่อกระตุ้นเศรษฐกิจของนายโจ ไบเดน ว่าที่ประธานาธิบดีสหรัฐคนใหม่ ขณะเดียวกันมีการเตรียมความพร้อมในการดูแลความเรียบร้อยของพิธีสาบานตนเพื่อรับตำแหน่งประธานาธิบดีสหรัฐคนใหม่ที่จะมีขึ้นในวันที่ 20 ม.ค.64
นักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 29.95-30.10 บาท/ดอลลาร์